Kathy Reichs

Kathy Reichs (oik. Kathleen Joan Toelle Reichs, s. 7. heinäkuuta 1948) on yhdysvaltalainen oikeusantropologi ja kirjailija. Hän on kirjoittanut Temperance Brennan -romaanisarjan, johon televisiosarja Bones osin perustuu. == Elämä == Kathleen Joan Reichs syntyi vuonna 1948 Chicagossa. Hän opiskeli Northwestern-yliopistossa, jossa hän väitteli tohtoriksi antropologiasta vuonna 1975. Reichs on yksi kaiken kaikkiaan 77 Yhdysvaltain Oikeusantropologian lautakunnan auktorisoimasta antropologista. Hänen työnsä oikeusantropologina on vienyt muun muassa todistamaan Yhdistyneiden Kansakuntien kansanmurhan tribunaalissa Ruandassa, tunnistamaan joukkohaudan uhreja Guatemalassa ja tunnistamaan toisen maailmansodan uhreja. Reichs on myös opettanut FBI-agentteja ihmisten jäännösten käsittelyssä. Hänen kokemuksensa oikeusantropologina ovat inspiraationa hänen kirjoittamilleen trillereille. == Bibliografia == === Temperance Brennan -romaanit === Brennan- romaanisarja kertoo oikeusantropologi ja kirjailija Temperance Brennanin vaiheista. Teoksia on käännetty kaikkiaan 29 kielelle. Suomessa sarjaa kustantaa WSOY. Lisäksi televisiosarja Bones perustuu osin Reichsin Brennan- romaaneihin. Reichs on sarjan tuottaja voidakseen tarkkailla sarjan tiedeaspektin totuudenmukaisuutta ja on myös itse näytellyt pienen osan kyseisessä sarjassa. * Jäinen pelko (Déjà Dead, 1997; suom. Jukka Jääskeläinen ja Jukka Sirola, WSOY, 1997) –Teos voitti Arthur Ellis -palkinnon parhaan esikoisromaanin kategoriassa vuonna 1998. * Pyhimyksen hauta (Death du Jour, 1999; suom. Heikki Salojärvi, WSOY, 1999) * Kuoleman kyydissä (Deadly Décisions, 2000; suom. Heikki Salojärvi, WSOY, 2001) * Kohtalokas lento (Fatal Voyage, 2001; suom. Hilkka Pekkanen, WSOY, 2003) * Kaivojen vainajat (Grave Secrets, 2002; suom. Heikki Salojärvi, WSOY, 2006) * Luita myöten (Bare Bones, 2004; suom. Jukka Jääskeläinen, WSOY, 2007) * Maanantain murheet (Monday Mourning, 2005; suom. Jukka Jääskeläinen, WSOY, 2008) * Pyhät luut (Cross Bones, 2005; suom. Jukka Jääskeläinen, WSOY, 2009 ) * Luiden viesti (Break No Bones, 2006; suom. Anna Lönnroth, WSOY, 2010) * Luita ja tuhkaa (Bones to Ashes, 2007; suom. Anna Lönnroth, WSOY, 2011) * Paholaisen luut (Devil Bones, 2008; suom. Anna Lönnroth, WSOY 2012) * 206 Bones (2009) * Spider Bones (2010) * Flash and Bones (2011) * Bones are Forever (2012) * Bones of the Lost (2013) * Bones Never Lie (2014) === Antropologiset teokset === * Hominid Origins: Inquiries Past and Present (toimittaja, 1983) * Forensic Osteology: Advances in the Identification of Human Remains (toimittaja, 1986) * Forensic Osteology II: Advances in the Identification of Human Remains (1998) === Muut === Reichs on kirjoittanut lukuisia artikkeleita antropologian alan teoksiin vuodesta 1983 ja muihin julkaisuihin vuodesta 1984 lähtien. == Lähteet == == Aiheesta muualla == * Kathy Reichsin kotisivu * WSOY:n kirjailijaesittely * Kathy Reichsin haastattelu vuodelta 1997 (englanniksi) * The Independent-lehden haastattelu vuodelta 2006 (englanniksi) * Smithsonian-lehden haastattelu vuodelta 2007 (englanniksi) * Encyclopedia of World Biography:n kirjailijaesittely (englanniksi) Luokka:Yhdysvaltalaiset rikoskirjailijat Luokka:Yhdysvaltalaiset antropologit Luokka:Vuonna 1948 syntyneet Luokka:Elävät henkilöt